- 413 — 



Iraternelle qu'à vous incliner aux persuadons et artifllces de ceulx 

 qui ne sont jamais accreus et semblent encores ne se pouvoir 

 maintenir que de la ruyne de vous et des vostres. Et de faict. Mon- 

 sieur, je n'ay point encores perdu cette espérance, quelque appa- 

 rance que je voys du contraire , qui est la seule cause qui m'a main- 

 tenant esmeu à vous escripre la présente , plustost avec larmes de 

 mesyeulx qu'avec l'encre de ma plume, car quelle chose plus triste 

 et plus pitoyable ne pouvoit advenir que d'entendre que vous venez 

 la lance baissée contre celuy qui voudroit le premier et devant 

 tous aultres opposer soy-mesmes à ceux qui prétendroient de vous 

 approcher, et que vous mectiez peine de ravir la vye à celluy qui 

 la tient d'ung mesme père et mesme mère que vous et qui jamais 

 ne l'a espargnée et ne la voudroit encore espargner pour la conser- 

 vation de la vostre. Considérez icy, s'il vous plaist, Monsieur, et 

 je vous en suplye bien humblement, quelle occasion vous pour- 

 roit esmouvoir à une telle et si estrange chose. S'il est question de 

 la religion, il n'y a homme qui puisse mieulx juger que vous si 

 nous sommes tels que pour nostre religion il faille que le droict 

 de nature avec toute équité et humanité ayt moins de lien envers 

 vous que contre les plus exécrables de tout le monde. Si vostre 

 conscience ne peult approuver tous les points de nostre confes- 

 sion de foy, aussy suis -je asseuré que vostre naturel ne sçauroit 

 aprouver telles et si extresmes cruautés qui se commettent contre 

 nous, tant s'en fault cjue de vostre plein gré vous voulussiez en 

 estre le chef et premier aucteur. S'il est question de Testât et 

 grandeur du Roy, qui est celluy. Monsieur, après vous et vostre 

 lignée, à qui cela touche de plus près qu'à moy, jugez, si vous 

 plaist, qui en est'le plus soigneux, ou celluy qui s'offre à toute rai- 

 son et justice pourveu que les autheurs de ces troubles s'absen- 

 tent afin de n'estre juges et parties, ou bien ceulx qui ayment 

 mieulx tout remettre en péril et qui desjà sont cause de tant de 

 meurtres et misères infinies plus tost que de donner lieu parleur 

 absence à la paix qu'ilz ont déchassé par leur présence. Jugez 

 aussi , car advenant (ce que Dieu ne veuille permectre) , que suy- 

 vant leur intention ils eussent par vous mesmes deff^ict et ruyné 

 ceulx qui aujourd'hui s'opposent à leur ambition, en quelle seu- 

 ' reté sera ceste couronne dont vous estes establi le protecteur, et 

 quelles forces vous resteront pour au besoing la pouvoir conserver 

 el garantir? S'il est question de vostre réputation et grandeur, 



